Neuvoston asetus (ETY) N:o 2242/88, annettu 19 päivänä heinäkuuta 1988, hedelmä- ja vihannesjalostealan yhteisestä markkinajärjestelystä annetun asetuksen (ETY) N:o 426/86 muuttamisesta



Virallinen lehti nro L 198 , 26/07/1988 s. 0012 - 0013

Suomenk. erityispainos Alue 3 Nide 27 s. 0040

Ruotsink. erityispainos Alue 3 Nide 27 s. 0040



NEUVOSTON ASETUS (ETY) N:o 2242/88, annettu 19 päivänä heinäkuuta 1988, hedelmä- ja vihannesjalostealan yhteisestä markkinajärjestelystä annetun asetuksen (ETY) N:o 426/86 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että asetuksen (ETY) N:o 426/86(4), sellaisena kuin se on viimeksi muutettuna asetuksella (ETY) N:o 3909/87(5), 2 artiklassa otetaan käyttöön tiettyihin kuivattuihin viinirypälelajikkeisiin sovellettava tuotantotukijärjestelmä, Moscatel-lajikkeiden kuivattujen viinirypäleiden myynti Espanjassa ja Portugalissa uhkaa häiriintyä yhteisössä tuotantotukeen oikeutettujen sultanarusinoiden ja korinttien aiheuttaman kilpailun vuoksi; tämän vuoksi olisi säädettävä niiden ottamisesta mukaan hedelmä- ja vihannesjalostealan yhteisen markkinajärjestelyn tukijärjestelmään, tarjonnan keskittämiseksi ja siten tuotannon hoitamiseksi moitteettomasti olisi säädettävä, että raaka-aineiden toimituksia koskevat sopimukset tehdään periaatteessa toisaalta tuottajajärjestöjen tai näiden hyväksyttyjen liittojen ja toisaalta jalostajien tai näiden yhdistysten taikka liittojen välillä, ja Moscatel-lajikkeiden kuivattujen viinirypäleiden osalta olisi otettava huomioon myös muiden tukeen oikeutettujen kuivattujen viinirypälelajikkeiden voimassa olevat kauppatavat, joiden mukaisesti osa tuotannosta on hylättävä, jotta valmis tuote, ottaen huomioon sen erityisominaisuudet, olisi laadultaan hyväksyttävä; tämän vuoksi olisi säädettävä myös riittävän prosenttimäärän määrittämisestä jalostetuille kuivatuille viinirypäleille ottaen huomioon jalostamatta jätettävät määrät, ON ANTANUT TÄMÄN ASETUKSEN: 1 artikla Muutetaan asetus (ETY) N:o 426/86 seuraavasti: 1 Lisätään 3 artiklaan kohta seuraavasti: "2 a. Moscatel-lajikkeiden kuivattujen viinirypäleiden osalta 1 kohdassa tarkoitetut sopimukset tehdään pääasiassa yhtäältä tuottajajärjestöjen tai näiden hyväksyttyjen liittojen ja toisaalta jalostajien tai näiden yhdistysten taikka liittojen välillä." 2 Korvataan 6 artiklan 2 kohta seuraavasti: "2 Sultanarusinoista, korinteista ja Moscatel-lajikkeiden kuivatuista viinirypäleistä maksetaan tukea ainoastaan jalostajille, jotka eivät ole jalostaneet eivätkä jalosta kaupalliseen tarkoitukseen näistä lajikkeista kuivattujen viinirypäleiden määrää, joka on ostetuista määristä määritettävän prosenttimäärän suuruinen. Tukea ei makseta kyseisille määrille." 3 Korvataan liitteessä I olevassa A osassa ilmaisu "ex 0806 20 sultanarusinat ja korintit" ilmaisulla "ex 0806 20 sultanarusinat, korintit ja Moscatel-lajikkeiden kuivatut viinirypäleet". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1988. Neuvoston puolesta Puheenjohtaja Y. POTTAKIS (1) EYVL N:o C 139, 30.5.1988, s. 60 (2) EYVL N:o C 167, 27.6.1988 (3) EYVL N:o C 175, 4.7.1988, s. 33 (4) EYVL N:o L 49, 27.2.1986, s. 1 (5) EYVL N:o L 370, 30.12.1987, s. 20